**The Legend of Zelda: Skyward Sword** on Nintendon kehittämä ja vuonna 2011 Wiille julkaisema *The Legend of Zelda*- toimintaseikkailupelisarjan videopeli.

Helmikuussa 2021 Nintendo Direct -lähetyksessä kerrottiin pelin tulevan Nintendo Switchille 16. heinäkuuta 2021 *Skyward Sword HD* -kokoelmalla.

Kehitys
-------

Wii MotionPlus Zelda teemalla
Shigeru Miyamoto vahvisti huhtikuussa 2008 että *Zelda*-tiimi kokoontuu jälleen tekemään uusia pelejä, ja kertoi myöhemmin saman vuoden E3-messuilla että tiimi on tekemässä uutta Zelda-peliä Wiille. Marraskuun *Official Nintendo Magazinessa* kuitenkin huomioitiin, että kehittäjät ovat vasta suunnitteluvaiheessa, ja vuoden 2009 E3-messuille suunniteltu esittely olisi ollut vain optimistinen arvio.

Vaikka grafiikat eivät olleet valmiita pelillistä esittelyä varten, juoni oli jo lähes valmis ja joillekin lehdistön edustajille esiteltiin pelistä yksi taiteellinen konseptikuva. Kuva laitettiin julkiseen levitykseen muutamaa päivää myöhemmin. Kuvassa lähes aikuinen Link kantaa vasemmassa kädessään kilpeä, ja hänen selkänsä takana seisoo mystinen naishahmo. Haastattelussa Miyamoto antoi vihjeen juonesta huomioimalla, ettei Link pidä miekkaa kädessä, mikä johti spekulointiin siitä että hahmo olisi Master Swordin hahmontuma.

Miyamoto kertoi myös että Wii MotionPlus tulee olemaan olennainen osa pelaamista. Eiji Aonuma, joka ei tällä kertaa toimi ohjaajana, sanoi myöhemmin että lisälaite on pakollinen pelin pelaamista varten. Vaikka Wii Motionplus -tuki jätettiin yhdessä vaiheessa pois Aonuman miellettyä sen tehottomaksi, se palautettiin Katsuya Eguchin luotua Miyamoton pyynnöstä samanlaisen miekkailun kuin *Wii Sports Resortissa*.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Skyward Swordin* tarina sijoittuu kronologisesti pelisarjan ensimmäiseksi, aikaan ennen kuin Hyrulen kuningaskunta perustettiin ja se selventää muun muassa Master Swordin ja Ganonin alkuperää.

Peli alkaa taivaalla leijuvalta saarelta nimeltä Skyloft, jossa pelin sankari Link ja hänen lapsuudenystävänsä Zelda ovat syntyneet ja kasvaneet. Link on ritarioppilas, joka on valmistumassa seremoniaan, jossa hänen on määrä lentää Loftwingiksi kutsutulla linnulla ja valmistua ritariksi. Link onnistuukin, ja sen jälkeen hän ja Zelda juhlivat hänen voittoaan lähtemällä yhdessä lentämään Loftwing-linnuillaan taivaalle. Outo myrsky imee Zeldan pilvien alle maan pinnalle, ja Link selviää täpärästi takaisin Skyloftille.

Pian Link tapaa Skyloftilla oudon olennon nimeltä Fi. Fi selittää olevansa jumalatar Hylian luoma olento, jonka tarkoituksena on toimia oppaana valitulle sankarille. Fi on Goddess Sword -nimisessä miekassa elävä henki, josta tulee Linkin luotettu apuri.

Link ja Fi lähtevät maan pinnalle etsimään Zeldaa. He seuraavat Zeldan jälkiä läpi useiden alueiden ja temppelien. Matkalla Link tapaa myös demonilordi Ghirahimin, joka oli vastuussa myrskystä joka kaappasi Zeldan. Ghirahim on myös Zeldan perässä, ja aikoo käyttää Zeldaa pahan mestarinsa henkiinherättämiseen.

Link kuulee myöhemmin, että Zelda on kulkenut ajan portin lävitse, ja päästäkseen itse portin läpi Linkin täytyy vahvistaa Goddess Sword -miekkaansa keräämällä kolme pyhää liekkiä. Kerättyään liekit ne takovat Goddess Swordin vahvemmaksi paljastaen miekan oikean muodon, joka on Master Sword. Link kulkee ajan portin lävitse tuhat vuotta menneisyyteen, ja tapaa viimein Zeldan. Zelda selittää saaneensa selville olevansa jumalatar Hylian reinkarnaatio, ja että Linkin kohtalona on tuhota muinainen pahuus nimeltä Demise.

Zelda jää itse menneisyyteen pitääkseen yllä sinettiä mikä pitää Demisen vangittuna. Linkin seuraava tehtävä on löytää itse jumalten taakseen jättämä mahtava voima Triforce, jonka avulla hän voi tuhota Demisen. Link löytää lopulta Triforcen Skyloftilta, ja esittää sille toiveen Demisen tuhoamiseksi. Demise tuhoutuukin, ja Zelda herää jälleen tuhannen vuoden unestaan. Juuri kun kaikki näyttää ratkenneen, Ghirahim ilmestyy ja nappaa Zeldan. Ghirahim selittää, että vaikka hänen mestarinsa Demise onkin nykyajassa tuhottu Triforcen ansiosta, hän aikoo käyttää ajan porttia siirtyäkseen takaisin menneisyyteen, jossa Demise on vielä hengissä vaikkakin vangittuna. Ghirahim siirtyy portilla menneisyyteen Zelda mukanaan, ja Link seuraa perässä. Ghirahim onnistuu herättämään Demisen henkiin, ja Linkin ainoa vaihtoehto on voittaa Demise kaksintaistelussa. Link onnistuu, ja Demise on viimein kukistettu. Ennen tuhoutumistaan Demise kuitenkin vannoo, että hänen vihansa tulee syntymään uudelleen ja vainoavan Linkin ja Zeldan jälkeläisiä ikuisesti.

Lopulta Link ja Fi ovat suorittaneet tehtävänsä, ja Link asettaa Master Swordin temppeliin. Fi kiittää Linkiä heidän yhteisestä seikkailustaan, ja asettuu ikuisesti nukkumaan Master Swordiin. Lopuksi Zelda kertoo kuinka hän haluaa jäädä asumaan maan päälle eikä palata takaisin Skyloftiin, mikä antaa perustan tarinan myöhemmissä osissa nähtävälle Hyrulen kuningaskunnalle.

**Juonipaljastukset päättyvät tähän.**

Vastaanotto
-----------

*Edge* antoi *Skyward Swordille* arvosanan 10/10. *Official Nintendo Magazine* antoi pelille arvosanan 98 % ja kutsui sitä "parhaaksi *Zelda*-peliksi".

Lähteet
-------

1. ↑  East, Thomas: New Nintendo Wii release schedule *Official Nintendo Magazine*.  17.8.2011. Viitattu 17.8.2011. (englanniksi)
2. ↑  Reilly, Jim: E3 2010: The Legend of Zelda: The Skyward Sword Announced *IGN Wii*.  15.6.2010. IGN Entertainment, Inc..  Arkistoitu 1.1.2017. Viitattu 22.6.2010. (englanniksi)
3. ↑  Arvekari, Ville: The Legend of Zelda: Skyward Sword saa teräväpiirtokäsittelyn – Breath of the Wild 2 -yksityiskohtia vielä tänä vuonna *pelaaja.fi*. Viitattu 19.2.2021. (englanniksi)
4. ↑  Parish, Jeremy: Miyamoto on Wii Fit, Hardcore Gamers *1UP.com*.  17.4.2008. UGO Entertainment, Inc.. Viitattu 22.6.2010. (englanniksi)[vanhentunut linkki]
5. ↑  Casamassina, Matt: E3 2008: Miyamoto Says New Zelda for Wii Progressing *IGN Wii*.  15.7.2008. IGN Entertainment, Inc..  Arkistoitu 22.2.2014. Viitattu 22.6.2010. (englanniksi)
6. ↑    *Official Nintendo Magazine*, marraskuu 2008.  Future Publishing Limited.   (englanniksi)
7. ↑  Kohler, Chris: Q&A: Nintendo’s Shigeru Miyamoto on Mario, Zelda, Project Natal and More *Wired: GameLife*.  12.6.2009. Condé Nast Digital. Viitattu 22.6.2010. (englanniksi)
8. ↑  Harris, Graig: E3 2010: Nintendo Developer Roundtable Live Blog *IGN Wii*.  15.6.2010. IGN Entertainment, Inc..  Arkistoitu 6.11.2012. Viitattu 22.6.2010. (englanniksi)
9. ↑  Casamassina, Matt: E3 2009: What Happened to Link's Sword? *IGN Wii*.  4.6.2009. IGN Entertainment, Inc.. Viitattu 22.6.2010. (englanniksi)
10. ↑  Robinson, Martin: E3 2009: First Look at New Zelda *IGN Wii*.  5.6.2009. IGN Entertainment, Inc..  Arkistoitu 24.10.2012. Viitattu 22.6.2010. (englanniksi)
11. ↑  Thomas, Lucas M.: E3 2009: Miyamoto Talks Next Zelda *IGN Wii*.  2.6.2009. IGN Entertainment, Inc..  Arkistoitu 6.11.2012. Viitattu 22.6.2010. (englanniksi)
12. ↑  East, Thomas: Zelda: Eiji Aonuma interview *Official Nintendo Magazine*.  21.1.2010. Future Publishing Limited. Viitattu 22.6.2010. (englanniksi)
13. ↑  Gantayat, Anoop: Wii Motion Plus Exclusive Zelda Playable at E3  3.2.2010. andriasang.com. Viitattu 16.6.2010. (englanniksi)
14. ↑  Iwata Asks: The Legend of Zelda: Skyward Sword *Nintendo E3 Network*.  15.6.2010. Nintendo of America, Inc..  Arkistoitu 7.3.2011. Viitattu 22.6.2010. (englanniksi)
15. ↑  Pakinkis, Tom: Zelda Skyward Sword review - a rare perfect 10 in Edge *Computer and Video Games*.  21.10.2011. Future Publishing Limited. Viitattu 22.10.2011. (englanniksi)

Aiheesta muualla
----------------

* Nintendo E3 Network: *Skyward Sword* (Arkistoitu – Internet Archive)

*The Legend of Zelda* -pelisarja

|  |  |
| --- | --- |
| Pääsarjan pelit: | 
* The Legend of Zelda
* The Adventure of Link
* A Link to the Past
* Link’s Awakening
* Ocarina of Time
* Majora’s Mask
* Oracle of Ages
* Oracle of Seasons
* Four Swords
* The Wind Waker
* Four Swords Adventures
* The Minish Cap
* Twilight Princess
* Phantom Hourglass
* Spirit Tracks
* Skyward Sword
* A Link Between Worlds
* Tri Force Heroes
* Breath of the Wild
* Tears of the Kingdom

 |
| Spinoff-pelit: | 
* Zelda LCD -pelit
* Freshly-Picked Tingle’s Rosy Rupeeland
* Link's Crossbow Training
* Ripening Tingle’s Balloon Trip of Love
* Hyrule Warriors

 |
| Uudelleenjulkaisut: | 
* BS Zelda
* BS Zelda: Kodai no Sekiban
* A Link to the Past/Four Swords
* Ocarina of Time Master Quest
* Ocarina of Time 3D
* The Wind Waker HD
* Majora's Mask 3D
* Twilight Princess HD

 |
| CD-i-pelit: | 
* Link: The Faces of Evil
* Zelda: The Wand of Gamelon
* Zelda’s Adventure

 |
| Kokoelmat: | 
* Collector’s Edition

 |
| Julkaisemattomat: | 
* The Triforce Trilogy
* Mystical Seed of Courage

 |
| Universumi: | 
* Hahmot
	+ Link
	+ Prinsessa Zelda
	+ Ganon
	+ Midna
	+ Tingle
* Hyrule

 |